Верховина

Верховина — найвысше положеный залюдненый район Закарпатской области Украины, а в генералном вызнамѣ (верховина) — грункасты терены Лѣсистых Карпат з горбами односной вышкы  200 – 250 м и абсолутныма  высотами 750 – 1000 м н.м.Лящук Б.Ф.: ВерховинаКовальчук І.П. Верховина

 Окремѣшность  Ту доминують смереково-буково-ялицьовы лѣсы. Землѣ — малоуродны буроземы. Верховинов переважно называють долину, котра ся тягне меджи Верховинськым Вододѣлом и Полонинскыма Карпатами: тот район е найгустѣйше залюдненый опротив иншых горскых районох области. 

Вшиткы населены локалиты Верховины мають официалный статус «горскый населеный пункт» (2013).Постанова Кабмину України №647 11.08.1995 Про перелік населених пунктів, яким надається статус гірських

 Землепис, клима и земледѣлство Верховинов мѣстны обывателе обычно называють Западну часть Верховинской продовжной долины, хоть географично чаще той назвѣ ся придавать ширшый териториалный вызнам. Ширина Верховинской долины 25 – 30 км. Долинов мож ю назвати лем условно бо ту суть розличны формы рельефа, немало окремых высочин з высотами 700 – 800 м, усѣкы зоз плоскым рельефом, основный напрям долины сѣверозападный. Рѣка Рѣ́ка е выразна границя Западной части долины: на запад од ней середнорочна теплота не спущать ся ниже 4°C (а на восток од ней спущать ся и ниже нулы), в юлу, а даколи и в августѣ поднимать ся до 28 – 32°C, рочны опады не бывають ниже 800 мм. Але суть значны климатичны локалны роздѣлы, котры суть вызнамны про земледѣлство. На Верховинѣ треба знати выбрати мѣсто, вгодне на конкретну земледѣлску културу, беручи на увагу односну высоту, спадистость убочи, ей експозицию, охраненость од студеного вѣтра. Интересна шпецифичность е в том, же в глубокых мѣстах долины бывать студенѣйше и мокрѣйше сопротив мѣст з векшов высотов над морьом: причина е в том, же студеный и вогкый воздух застоюе ся в долинѣ.Анучин В.А.: География Советского Закарпатья, с. 78-81.

Жерела и одказы
 Анучин В.А.: География Советского Закарпатья. — Москва: Географгиз, 1956. 296 с., карта.
 Лящук Б.Ф.: Верховина. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 1: А—Ж.— 416 с:  С. 164.
 Ковальчук І.П. Верховина. //Енциклопедія Сучасної України.

 Референции 

Катеґорія:Районы Закарпатской области